Diari Oficial de la Generalitat Valenciana


Sumari del DOGV 6002, del 28-04-2009 (2009/4382)

ORDRE de 6 d'abril de 2009, de la Conselleria d'Economia, Hisenda i Ocupació, per la qual es crea el fitxer informatitzat denominat Gestió Administrativa.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/04/06/(1)/dof/vci/html**

### Dades del document

Número de DOGV
:   6002

Data del DOGV
:   28-04-2009

Secció del DOGV
:   I. DISPOSICIONS GENERALS

Número del document
:   2009/4382


Data del document
:   06-04-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * base de dades
    * legislació
    * dades personals
    * administració regional

ORDRE de 6 d'abril de 2009, de la Conselleria d'Economia, Hisenda i Ocupació, per la qual es crea el fitxer informatitzat denominat Gestió Administrativa. [2009/4382]  
La Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre), establix en l'article 2 que l'àmbit d'aplicació d'esta comprén les dades de caràcter personal registrades en suport físic que els faça susceptibles de tractament, i a tota modalitat d'ús posterior d'estes dades pels sectors públics i privats. Entenent per tractament de dades, en l'article 3, el conjunt de les operacions i procediments tècnics de caràcter automatitzat o no que permeten la recollida, la gravació, la conservació, l'elaboració, la modificació, el bloqueig i la cancel·lació, així com les cessions de dades que resulten de comunicacions, consultes i interconnexions i transferències.  
Així mateix, l'esmentada Llei Orgànica establix en l'article 20 que la creació dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o en el diari oficial corresponent.  
Per la seua banda, el Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana (DOGV núm. 3291, de 22 de juliol), determina en l'article 12 el procediment d'inscripció de fitxers i establix que serà la Conselleria competent en la matèria la que aprove la disposició general de creació del fitxer automatitzat.  
Per tot allò que s'ha exposat, segons el que establix l'article 28.e) de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Consell,  
ORDENE  
Article 1  
Es crea el fitxer amb dades de caràcter personal que es descriu en l'annex I de la present ordre, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El responsable de l'esmentat fitxer informatitzat adoptarà les mesures que resulten necessàries per a assegurar que les dades automatitzades de caràcter personal existents s'usen per a les finalitats per a les quals van ser recollides, que són les que es concreten en la present ordre.  
Article 3  
Les persones afectades pel fitxer informatitzat que es crea per la present ordre poden exercitar el seu dret d'accés, rectificació i cancel·lació de dades, quan corresponga, davant de l'òrgan que s'assenyala en l'annex a esta.  
Article 4  
En el tractament i la conservació de les dades de caràcter personal continguts en l'indicat fitxer s'actuarà d'acord amb el que establix la Llei 15/1999, de 13 de desembre, de Protecció de Dades de Caràcter Personal.  
DISPOSICIÓ FINAL  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
València, 6 d'abril de 2009  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA  
ANNEX I  
1 Nom del fitxer:  
Gestió administrativa   
2. Descripció:  
Fitxer per a la gestió administrativa dels tràmits referents al registre d'entrada/eixida, gestió de personal i incidències informàtiques i gestió pressupostària del SERVEF.  
3. Finalitat i ús del fitxer:  
3.1 Descripció detallada de la finalitat i usos previstos del fitxer:  
Gestió administrativa dels tràmits del personal del SERVEF, provisió de llocs del personal i control horari, gestió pressupostos i comptabilitat, registre d'entrada eixida   
3.2. Tipificació corresponent a la finalitat i usos descrits:  
Gestió econòmica i comptable  
Gestió de personal   
Gestió de nòmina  
Formació de personal Promoció i selecció de personal, oposicions i concursos  
Control horari   
Control d'incompatibilitats  
4. Persones o col·lectius de què es pretén obtindre dades de caràcter personal:  
Personal Laboral del SERVEF i tercers  
5. Procediment de recollida de dades:  
5.1 Procedència de les dades de caràcter personal del fitxer:  
· El mateix interessat o el seu representant legal  
5.2. Procediment de recollida:  
· Enquestes o entrevistes  
· Formularis o cupons  
5.3. Suport utilitzat per a l'obtenció:  
· Paper  
· Suport informàtic  
· Via telemàtica  
6. Estructura bàsica del fitxer automatitzat:  
6.1. Dades especialment protegides:  
· Salut  
6.2. Dades de caràcter identificatiu:  
· DNI/NIF  
· Número SS/mutualitat  
· Nom i cognoms  
· Telèfon  
· Direcció  
6.3. Dades de característiques personals:  
· Estat civil  
· Dades de Família  
· Data de naixement  
· Edat  
· Sexe  
· Nacionalitat  
· Edat  
· Llengua materna  
6.4. Dades acadèmiques i professionals:  
· Formació, titulacions  
6.5. Dades econòmicofinanceres i d'assegurances:  
· Crèdits, préstecs i avals  
· Dades bancàries  
· Dades econòmics de nòmina  
6.6. Dades de transaccions:  
· Transaccions financeres  
7. Cessions de dades previstes:   
Seguretat Social  
Agència Tributària  
Generalitat Valenciana  
8. Òrgan responsable del fitxer:  
8.1. Administració a què pertany:  
Administració de les comunitats autònomes  
8.2. Dades de l'òrgan administratiu:  
Conselleria d'Economia, Hisenda i Ocupació  
Servici Valencià d'Ocupació i Formació (SERVEF)  
8.3. Direcció de l'òrgan administratiu:  
Carrer: Navarro Reverter núm. 2   
Província: València  
Localitat: València  
Codi postal: 46612  
Telèfon: 37 835.10.48  
CIF: P874681U  
9. Servici o centre directiu davant del qual es poden exercitar els drets d'accés, rectificació i cancel·lació:  
Servici Valencià d'Ocupació i Formació  
10. Mesures de seguretat:  
Nivell alt.


Còpia Permalink ELI